CELEX: 32011R0035
Language: lv
Date: 2011-01-18 00:00:00
Title: Komisijas Regula (ES) Nr. 35/2011 ( 2011. gada 18. janvāris ), ar ko groza Regulu (ES) Nr. 595/2010 attiecībā uz pārejas perioda pagarināšanu dažu veselības sertifikātu izmantošanai pienam un piena produktiem, zirgu dzimtas dzīvnieku serumam un apstrādātiem asins pagatavojumiem, izņemot zirgu dzimtas dzīvnieku asins pagatavojumus, kas paredzēti tehnisku produktu ražošanai  Dokuments attiecas uz EEZ

19.1.2011   
            
            
               LV
            
            
               Eiropas Savienības Oficiālais Vēstnesis
            
            
               L 14/9
            
         KOMISIJAS REGULA (ES) Nr. 35/2011
   (2011. gada 18. janvāris),
   ar ko groza Regulu (ES) Nr. 595/2010 attiecībā uz pārejas perioda pagarināšanu dažu veselības sertifikātu izmantošanai pienam un piena produktiem, zirgu dzimtas dzīvnieku serumam un apstrādātiem asins pagatavojumiem, izņemot zirgu dzimtas dzīvnieku asins pagatavojumus, kas paredzēti tehnisku produktu ražošanai
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 3. oktobra Regulu (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam (1), un jo īpaši tās 32. panta 1. punkta pirmo un otro daļu,
   tā kā:
   
               (1)
            
            
               Ar Komisijas 2010. gada 2. jūlija Regulu (ES) Nr. 595/2010, ar kuru groza VIII, X un XI pielikumu Eiropas Parlamenta un Padomes Regulai (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam (2), noteica prasības zirgu dzimtas dzīvnieku asins un asins pagatavojumu laišanai tirgū un importam un grozīja spēkā esošās prasības attiecībā uz zirgu dzimtas dzīvnieku seruma importu no trešām valstīm tehniskiem nolūkiem. Šī regula stājās spēkā 2010. gada 28. jūlijā.
            
         
               (2)
            
            
               Regulas (ES) Nr. 595/2010 2. pantā paredzēts pārejas periods līdz 2010. gada 31. augustam, kura laikā dalībvalstis pieņem sūtījumus ar dzīvnieku blakusproduktiem, kuriem pievienots veselības sertifikāts, kas aizpildīts un parakstīts saskaņā ar piemērotu sertifikāta modeli, kā pirms Regulas (ES) Nr. 595/2010 spēkā stāšanās datuma noteikts Regulas (EK) Nr. 1774/2002 X pielikuma attiecīgi 2. nodaļā, 4.A nodaļā un 4.D nodaļā.
            
         
               (3)
            
            
               Saistībā ar grūtībām pielāgoties jaunajiem noteikumiem daži galvenie uzņēmēji ir pieprasījuši minētā pārejas perioda pagarinājumu.
            
         
               (4)
            
            
               Eiropas Parlamenta un Padomes 2009. gada 21. oktobra Regula (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 (3), jāpiemēro no 2011. gada 4. marta un jāievieš jaunas prasības importam; tādēļ pārejas periods attiecīgi jāpagarina.
            
         
               (5)
            
            
               Lai novērstu traucējumus tirdzniecībā ar dzīvnieku blakusproduktiem, kuriem pievienots veselības sertifikāts, kas aizpildīts un parakstīts saskaņā ar piemērotu sertifikāta modeli, kā pirms 2010. gada 28. jūlija noteikts Regulā (EK) Nr. 1774/2002, šī regula jāpiemēro ar atpakaļejošu spēku no 2010. gada 1. septembra.
            
         
               (6)
            
            
               Šai regulai jāstājas spēkā steidzamības kārtā, lai izvairītos no iespējamiem traucējumiem tirgū.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 595/2010 2. pantu aizstāj ar šādu pantu:
   
      “2. pants
      Pārejas periodā līdz 2011. gada 4. martam dalībvalstis pieņem sūtījumus ar pienu un piena produktiem, zirgu dzimtas dzīvnieku serumu un apstrādātiem asins pagatavojumiem, izņemot zirgu dzimtas dzīvnieku asins pagatavojumus, kas paredzēti tehnisku produktu ražošanai, kuriem pievienots veselības sertifikāts, kas aizpildīts un parakstīts saskaņā ar piemērotu sertifikāta modeli, kā pirms šīs regulas spēkā stāšanās datuma noteikts Regulas (EK) Nr. 1774/2002 X pielikuma attiecīgi 2. nodaļā, 4.A nodaļā un 4.D nodaļā.
      Līdz 2011. gada 30. aprīlim dalībvalstis pieņem šādus sūtījumus, ja pievienotie veselības sertifikāti ir aizpildīti un parakstīti līdz 2011. gada 5. martam.”
   
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2010. gada 1. septembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 18. janvārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 273, 10.10.2002., 1. lpp.
   
      (2)  OV L 173, 8.7.2010., 1. lpp.
   
      (3)  OV L 300, 14.11.2009., 1. lpp.